CELEX: 62019CB0013
Language: ro
Date: 2021-03-03 00:00:00
Title: Cauza C-13/19: Ordonanța Curții (Camera a șaptea) din 3 martie 2021 (cerere de decizie preliminară formulată de Audiencia Provincial de Zaragoza – Spania) – Ibercaja Banco, SA/TJ, UK [Trimitere preliminară – Articolul 53 alineatul (2) și articolul 99 din Regulamentul de procedură al Curții – Protecția consumatorilor – Directiva 93/13/CEE – Contract de credit ipotecar – Clauze abuzive – Clauză de limitare a variabilității ratei dobânzii (clauza așa-numită „prag”) – Contract de novație – Renunțare la acțiunile în justiție împotriva clauzelor contractului – Lipsa caracterului obligatoriu – Directiva 2005/29/CE – Practici comerciale neloiale ale întreprinderilor față de consumatori – Articolul 6 alineatul (1) și articolul 7 alineatul (1)]

14.6.2021   
            
            
               RO
            
            
               Jurnalul Oficial al Uniunii Europene
            
            
               C 228/9
            
         
      Ordonanța Curții (Camera a șaptea) din 3 martie 2021 (cerere de decizie preliminară formulată de Audiencia Provincial de Zaragoza – Spania) – Ibercaja Banco, SA/TJ, UK
      (Cauza C-13/19) (1)
      
      (Trimitere preliminară - Articolul 53 alineatul (2) și articolul 99 din Regulamentul de procedură al Curții - Protecția consumatorilor - Directiva 93/13/CEE - Contract de credit ipotecar - Clauze abuzive - Clauză de limitare a variabilității ratei dobânzii (clauza așa-numită „prag”) - Contract de novație - Renunțare la acțiunile în justiție împotriva clauzelor contractului - Lipsa caracterului obligatoriu - Directiva 2005/29/CE - Practici comerciale neloiale ale întreprinderilor față de consumatori - Articolul 6 alineatul (1) și articolul 7 alineatul (1))
      (2021/C 228/11)
      Limba de procedură: spaniola
      
         Instanța de trimitere
      
      Audiencia Provincial de Zaragoza
      
         Părțile din procedura principală
      
      
         Recurentă: Ibercaja Banco, SA
      
         Intimați: TJ și UK
      
         Dispozitivul
      
      
                  1)
               
               
                  Articolul 6 alineatul (1) din Directiva 93/13/CEE a Consiliului din 5 aprilie 1993 privind clauzele abuzive în contractele încheiate cu consumatorii trebuie interpretat în sensul că nu se opune ca o clauză dintr-un contract încheiat între un profesionist și un consumator al cărei caracter abuziv este susceptibil să fie constatat pe cale judiciară să poată face obiectul unui contract de novație între acest profesionist și acest consumator, prin care consumatorul renunță la efectele la care conduce declararea caracterului abuziv al respectivei clauze, cu condiția ca renunțarea menționată să fie urmarea unui consimțământ liber și în cunoștință de cauză al consumatorului, aspect a cărui verificare îi revine instanței naționale. În schimb, clauza prin care același consumator renunță, în ceea ce privește diferende viitoare, la introducerea de acțiuni în justiție întemeiate pe drepturile pe care acesta le deține în temeiul Directivei 93/13 nu este obligatorie pentru consumatorul menționat.
               
            
                  2)
               
               
                  Articolul 3 din Directiva 93/13 trebuie interpretat în sensul că o clauză dintr-un contract de credit ipotecar încheiat între un profesionist și un consumator, care vizează modificarea unei clauze potențial abuzive dintr-un contract anterior încheiat între aceștia sau care prevede că respectivul consumator renunță la introducerea oricărei acțiune în justiție împotriva acestui profesionist poate fi considerată ca nefăcând obiectul unei negocieri individuale, întrucât același consumator nu a putut avea vreo influență asupra conținutului noii clauze, aspect a cărui verificare îi revine instanței de trimitere.
               
            
                  3)
               
               
                  Articolele 3-5 din Directiva 93/13 trebuie interpretate în sensul că cerința de transparență care îi incumbă unui profesionist în temeiul acestor dispoziții presupune că, la data încheierii unui contract de novație care, pe de o parte, vizează modificarea unei clauze potențial abuzive dintr-un contract încheiat anterior și, pe de altă parte, prevede că consumatorul renunță la introducerea oricărei acțiune în justiție împotriva profesionistului, acestui consumator trebuie să i se dea posibilitatea să înțeleagă toate consecințele juridice și economice determinante care decurg pentru el din încheierea respectivului contract de novație.
               
            
                  4)
               
               
                  A zecea și a treisprezecea întrebare adresate de Audiencia Provincial de Zaragoza (Curtea Provincială din Zaragosa, Spania) sunt vădit inadmisibile.
               
            
         (1)  JO C 148, 29.04.2019